ବାରିପଦା, ମେ ୧୦(ଲୋକାଲ ୱାୟାର): ଦେବୋତ୍ତର ବିଭାଗର ହସ୍ତକ୍ଷେପ ପରେ ରବିବାରଠାରୁ ମୟୂରଭଞ୍ଜ ଜିଲ୍ଲା ବାରିପଦା ସ୍ଥିତ ଜଗନ୍ନାଥ ମନ୍ଦିରରେ ରଥକାମ ଆରମ୍ଭ ହୋଇଛି ।
ତୃତୀୟ ଥର ପାଇଁ ଲକ୍ ଡାଉନ୍ ଅବଧି ବୃଦ୍ଧି ହେଲା ପରେ ଅକ୍ଷୟ ତୃତୀୟାଠାରୁ ଏଠାରେ ରଥ ନିର୍ମାଣ କାମ ବନ୍ଦ ରହିଥିଲା ।
'ଅଶୋକଝରୀ' ପରେ ପରେ ଜଗନ୍ନାଥଙ୍କ ନନ୍ଦିଘୋଷ ରଥ,ବଳଭଦ୍ରଙ୍କ ରଥ ତାଳଧ୍ୱଜ ଓ ମା' ସୁଭଦ୍ରାଙ୍କ ଦର୍ପଦଳନ ରଥରେ ତିନିଯୋଡ଼ା ଚକ ରଥ ମହାରଣାଙ୍କ ଦ୍ୱାରା ଲଗାଯିବା କାମ କରାଯାଇଥାଏ ।
ଚଳିତ ବର୍ଷ ଲକ୍ ଡାଉନ୍ ଯୋଗୁଁ ଅଶୋକ ଝରୀ ଓ ଜକାଲାଗି ଭଳି କାର୍ଯ୍ୟ ମନ୍ଦିର ମଧ୍ୟରେ କରାଯାଇଛି ।
ଏ ବାବଦରେ ରଥ ମହାପାତ୍ର ମୃତ୍ୟୁଞ୍ଜୟ ମହାପାତ୍ର କହିଛନ୍ତି ଶନିବାର ରଥ ନିର୍ମାଣ ସମ୍ପର୍କରେ ଆଲୋଚନା ପାଇଁ ହରିବଳଦେବଜିଉ ମନ୍ଦିର ଆଗରେ ଥିବା ଗ୍ରାଣ୍ଡ ରୋଡରେ ବରିଷ୍ଠ ଅଧିକାରୀମାନେ ଏକତ୍ର ହୋଇଥିଲେ ।
ଦେବୋତ୍ତର ବିଭାଗର ବରିଷ୍ଠ ଅଧିକାରୀ, ସବ୍ କଲେକ୍ଟର, ମହାରଣାମାନଙ୍କ ଉପସ୍ଥିତିରେ ରଥ ନିର୍ମାଣ ଓ ଏହା ଆଗକୁ କିପରି କରାଯିବ ସେ ବାବଦରେ ଆଲୋଚନା ହୋଇଥିଲା ।
ଶେଷରେ ଉପଜିଲ୍ଲାପାଳ ବସନ୍ତ କୁମାର ସେଠୀ ରଥ ନିର୍ମାଣ ଆରମ୍ଭ ନିର୍ଦ୍ଦେଶ ଦେଇଥିଲେ ।
ରଥ ନିର୍ମାଣ ସମୟରେ କିପରି ସାମାଜିକ ଦୂରତା ବଜାୟ ରହିବ ଓ କିପରି ସମସ୍ତ ମହାରଣା ମାସ୍କ ପରିଧାନ କରିବେ ସେ ଉପରେ ଗୁରୁତ୍ୱ ଦେବାକୁ ନିର୍ଦ୍ଦେଶ ଦିଆଯାଇଥିଲା ।
ସଂକ୍ରମଣକୁ ରୋକିବା ପାଇଁ ମହାରଣାମାନଙ୍କୁ ଛୋଟ ଛୋଟ ରୁମାଲ ମଧ୍ୟ ଦିଆଯିବ । ରଥକାମ କଲାବେଳେ ମହାରଣାମାନେ ଉକ୍ତ ରୁମାଲକୁ ମୁଣ୍ଡ ଓ ମୁହଁରେ ବାନ୍ଧିବେ ।
ଅତିରିକ୍ତ ଜିଲ୍ଲାପାଳ ବସନ୍ତ କୁମାର ସେଠୀ ମହାରଣାମାନଙ୍କୁ ରଥକାମ ଶେଷ ନ ହେବା ଯାଏଁ ନିଜ ନିଜ ଘରକୁ ନ ଯିବାକୁ ପରାମର୍ଶ ଦେଇଛନ୍ତି ।
ମହାରଣାମାନେ ନିଜ ପରିବାର ସହ ସାମାଜିକ ଦୂରତା ବଜାୟ ରଖିବା ଦରକାର ।
ରଥ ନିର୍ମାଣ ସମୟରେ ମହାରଣାମାନେ କିପରି ସୁସ୍ଥ ଓ ସୁରକ୍ଷିତ ରହିବେ ସେଥିପାଇଁ ବିଭାଗ ପକ୍ଷରୁ ଗ୍ରାଣ୍ଡରୋଡରେ ସେମାନଙ୍କ ରହିବାର ବନେ୍ଦାବସ୍ତ କରାଯାଇଛି ।
ତେବେ ମହାରଣାମାନେ ନିଜ ପକେଟରୁ ଖର୍ଚ୍ଚ କରି ଖାଇବେ । ପରବର୍ତ୍ତୀ ସମୟରେ ଖାଦ୍ୟ ବାବଦକୁ ଖର୍ଚ୍ଚ ହୋଇଥିବା ଅର୍ଥ ଫେରସ୍ତ କରାଯିବକି ନାହିଁ ସେ ନେଇ ପ୍ରଶାସନ ଚିନ୍ତା କରିବ ।
ରଥଯାତ୍ରାକୁ ଆଉ ଦିନ କେଇଟା ଥିବାରୁ ମହାରଣାମାନେ ଅଧିକ ସମୟ ଦେଇ ରଥକାମ ଶେଷ କରିବାକୁ ଅତିରିକ୍ତ ଜିଲ୍ଲାପାଳ ଅନୁରୋଧ କରିବା ସହ ସାମାଜିକ ଦୂରତା ବଜାୟ ରଖିବାକୁ ପରାମର୍ଶ ଦେଇଛନ୍ତି ।
ରଥ ମହାରଣାଙ୍କ ବ୍ୟତୀତ ୩୩ ମହାରଣା ଏହି କାମରେ ନିୟୋଜିତ ହୋଇଛନ୍ତି ।
ଦ୍ୱିତୀୟ ଶ୍ରୀକ୍ଷେତ୍ର ଭାବେ ଜଣା ଏହି ଜଗନ୍ନାଥ ମନ୍ଦିରରେ ପୁରୀ ଭଳି ତିନି ଦିଅଁଙ୍କ ପାଇଁ ଭିନ୍ନ ଭିନ୍ନ ରଥ କରାଯାଇଥାଏ ।
ଏଠାରେ ହେଉଥିବା ରଥରେ ସୁଭଦ୍ରାଙ୍କ ରଥ କେବଳ ମହିଳାମାନେ ଟାଣିଥାନ୍ତି । ୧୯୭୫ ମସିହା ଆନ୍ତର୍ଜାତିକ ମହିଳା ଦିବସ ଅବସରରେ ଏଠାରେ ପ୍ରଥମ କରି ମହିଳାମାନେ ରଥ ଟାଣିଥିଲେ ।
ସେବେଠାରୁ ଆଜିଯାଏଁ ପ୍ରତିବର୍ଷ ବାରିପଦା ସ୍ଥିତ ଏହି ଜଗନ୍ନାଥ ମନ୍ଦିରରେ ସୁଭଦ୍ରାଙ୍କ ରଥ ମହିଳାମାନେ ଟାଣନ୍ତି । ମହାରାଜ ବୈଦ୍ୟନାଥ ଭଞ୍ଜଙ୍କ ଦ୍ୱାରା ବାରିପଦା ଜଗନ୍ନାଥ ମନ୍ଦିର ପ୍ରତିଷ୍ଠା ହୋଇଥିଲା ।
୧୫୭୫ ଖ୍ରୀଷ୍ଟାବ୍ଦ ପରବର୍ତ୍ତୀ ସମୟରେ ଯେତେବେଳେ ବାରିପଦାରେ ହରି ବଦଳଦେବ ମନ୍ଦିର ପ୍ରତିଷ୍ଠା ହେଲା ତା'ପରଠାରୁ ଏଠାରେ ରଥଯାତ୍ରା ହେଉଥିବାର ସୂଚନା ମିଳେ ।
ଚଳିତ ବର୍ଷ ଜୁନ୍ ୨୩ ତାରିଖରେ ରଥଯାତ୍ରା ହେବାକୁ ଧାର୍ଯ୍ୟ କରାଯାଇଥିବା ବେଳେ ଏହା ପାରମ୍ପରିକ ଭାବେ ୧୩ ଦିନ ଧରି ଚାଲିବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
